Sunny Movie Review: ജയസൂര്യയുടെ ഒറ്റയാള് പ്രകടനം സണ്ണി റിവ്യൂ Sunny Movie Review Rating: കോവിഡ് മഹാമാരിയുടെ ഈ കാലത്ത് ഓരോ മനുഷ്യനും അഭിമുഖീകരിക്കുന്ന പ്രശ്നങ്ങള് നിരവധിയാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സാമ്ബത്തിക പ്രതിസന്ധികള്, വൈകാരികമായ ഒറ്റപ്പെടല്, രോഗഭീതി, വിഷാദം എന്നിങ്ങനെ ഓരോരുത്തരും കടന്നുപോവുന്ന പ്രശ്നങ്ങളുടെ ചതുപ്പും ആഴവും അവര്ക്കു മാത്രമേ അറിയൂ. കോവിഡിനോട് മാത്രമല്ല, സ്വന്തം ജീവിതപ്രശ്നങ്ങളോടുമുള്ള പോരാട്ടത്തിലാണ് മാനവരാശി. കോവിഡ് കാലത്ത് ദുബായില് നിന്നും കേരളത്തിലെത്തി ഒരു ഹോട്ടല് മുറിയില് ക്വാറന്റീനില് കഴിയുന്ന സണ്ണിയെന്ന മനുഷ്യന്റെ കഥയാണ് ചിത്രം പറയുന്നത്. ക്വാറന്റൈനു വേണ്ടി അയാള് തിരഞ്ഞെടുക്കുന്നത് നഗരത്തിലെ തന്നെ ശ്രദ്ധേയമായൊരു ലക്ഷ്വറി ഹോട്ടലാണ്. ദുബായില് അയാള് ഉപേക്ഷിച്ചുപോന്ന അയാളുടെ പ്രശ്നങ്ങളും ജീവിതത്തിലെ സമ്മര്ദ്ദങ്ങളുമെല്ലാം കൂടി ദിവസങ്ങള് കടന്നു പോവുന്തോറും അയാളെ അസ്വസ്ഥനാക്കുകയാണ്. അയാളുടെ മനസ്സില് വേദനകളുടെ, പ്രശ്നങ്ങളുടെ, വികാരവിക്ഷോഭങ്ങളുടെ ഒരു കടല് തന്നെ ഇരമ്ബുന്നുണ്ട്. പ്രതീക്ഷകള് നഷ്ടപ്പെട്ട ആ മനുഷ്യന്റെ വൈകാരിക ശൂന്യത നികത്താന്, പ്രതീക്ഷയുടെ ഒരു തിളക്കം സമ്മാനിക്കാന് ഫോണ്കോളുകളിലെ ശബ്ദമായി മാത്രം അയാളെ തേടി വരുന്ന ചില മനുഷ്യര്ക്കാവുന്നു. ഒരു തരത്തില് പരീക്ഷണാത്മകമായൊരു ചിത്രമാണ് രഞ്ജിത്ത് ശങ്കര് കഥയെഴുതി സംവിധാനം ചെയ്ത സണ്ണി. അഭിനേതാവായി ഒരാള് മാത്രമാണ് സ്ക്രീനില് എത്തുന്നതെന്ന പ്രത്യേകതയുമുണ്ട് ചിത്രത്തിന്. ആദ്യ ഷോട്ട് മുതല് അവസാനം വരെ സ്ക്രീനില് തെളിയുന്നത് ജയസൂര്യയുടെ മുഖമാണ്. ഒരാള് മാത്രം കേന്ദ്രകഥാപാത്രമായി വരികയും ഫോണ് കോളുകളിലൂടെ പുറം ലോകത്തെ പ്രതിനിധീകരിക്കുകയും ചെയ്യുക എന്നത് സംവിധായകനും നടനും ഒരുപോലെ വെല്ലുവിളിയാവുന്ന ഒന്നാണ്. എന്നാല് ഇവിടെ തന്നെയേല്പ്പിച്ച ഉത്തരവാദിത്വം മനോഹരമായി തന്നെ ജയസൂര്യ നിര്വ്വഹിച്ചിട്ടുണ്ട്. ജയസൂര്യയുടെ പെര്ഫോമന്സ് തന്നെയാണ് ചിത്രത്തിന്റെ പ്ലസ്. ഏകാന്തതയും ഭീതിയും അസ്വസ്ഥതയുമെല്ലാം നിറയുന്ന ക്വാറന്റൈന് കാലത്തിന്റെ പിരിമുറുക്കത്തിലൂടെ കടന്നുപോവുന്ന സണ്ണിയെന്ന കഥാപാത്രത്തെ തന്മയത്വത്തോടെ തന്നെ ആവിഷ്കരിക്കാന് ഈ നടന് സാധിച്ചിട്ടുണ്ട്. ജയസൂര്യ കേന്ദ്രകഥാപാത്രമായി എത്തുമ്ബോള് സിനിമയിലുടനീളം ശബ്ദസാന്നിധ്യമായി പ്രത്യക്ഷപ്പെടുകയാണ് ഇന്നസെന്റ്, വിജയരാഘവന്, അജു വര്ഗീസ്, ശിവദ, സിദ്ദിഖ് എന്നിവര്. കാണാമറയത്തിരുന്ന് സണ്ണിയോട് സംസാരിക്കുന്ന ഈ കഥാപാത്രങ്ങള്ക്കായുള്ള സംവിധായകന്റെ തിരഞ്ഞെടുപ്പ് അഭിനന്ദനം അര്ഹിക്കുന്നുണ്ട്. ഉപരിവിപ്ലവമായി പറഞ്ഞുപോവുന്ന സ്റ്റോറി ലൈനാണ് സണ്ണിയുടെ പ്രധാന പോരായ്മയായി എടുത്തുപറയാവുന്ന ഒരു കാര്യം. ഒരൊറ്റ വരിയില് പറഞ്ഞുപോകാവുന്ന വളരെ ചെറിയൊരു കഥയെ ഒരു മുഴുനീള സിനിമയുടെ ഫോര്മാറ്റിലേക്ക് മാറ്റിയപ്പോള് കഥാഗതിയില് കാര്യമായ ഇഴച്ചില് വന്നുചേര്ന്നിട്ടുണ്ട്. തുടക്കത്തിലെ എന്ഗേജിംഗ് സ്വഭാവം പകുതിയോടെ നഷ്ടമാവുകയാണ്. ചിത്രത്തിന്റെ ക്ലൈമാക്സും പതിവു സിനിമാരീതികളില് നിന്നും അല്പ്പം വിഭിന്നമാണ്, ഇതും പ്രേക്ഷകര്ക്ക് സ്വീകാര്യമായി കൊള്ളണമെന്നില്ല. എല്ലാതരം പ്രേക്ഷകര്ക്കും ഇഷ്ടപ്പെടുന്ന ചിത്രമെന്ന് സണ്ണിയെ പറയാനാവില്ല. ഫാസ്റ്റ് പേസിലുള്ള കഥപറച്ചില് രീതികളും ചടുലമായ രംഗങ്ങളും ഉദ്വേഗജനകമായൊരു ക്ലൈമാക്സുമൊക്കെ പ്രതീക്ഷിക്കുന്നവരെ ഒരുവേള സണ്ണി നിരാശരാക്കിയേക്കാം. പതിഞ്ഞ താളത്തിലാണ് സണ്ണിയുടെ സഞ്ചാരം. എന്നിരിക്കിലും നമ്മള് കടന്നുപോവുന്ന വിഷമകരമായ ഒരു കാലഘട്ടത്തെ അടയാളപ്പെടുത്തികൊണ്ട് ഇന്നിനോട് നീതി പുലര്ത്തുന്നുണ്ട് ചിത്രം. പ്രതിസന്ധികളിലൂടെ കടന്നുപോവുമ്ബോള് വിഷാദവും നിരാശയുമൊക്കെ തളര്ത്തുമ്ബോള് ആവശ്യമെങ്കില് മടിക്കാതെ വിദഗ്ധോപദേശം നേടുക എന്ന മെസേജും ചിത്രം നല്കുന്നുണ്ട്. ഡ്രീംസ് ആന്ഡ് ബിയോണ്ടിന്റെ ബാനറില് രഞ്ജിത്ത് ശങ്കറും ജയസൂര്യയും ചേര്ന്നാണ് ചിത്രം നിര്മ്മിച്ചിരിക്കുന്നത്. ജയസൂര്യയുടെ കരിയറിലെ നൂറാം ചിത്രവും രഞ്ജിത്ത് ശങ്കറിനൊപ്പമുള്ള ഏഴാമത്തെ ചിത്രവുമാണ് സണ്ണി. ഛായാഗ്രഹണം നിര്വഹിച്ചിരിക്കുന്നത് മധു നീലകണ്ഠന് ആണ്. പരിമിതമായ ലൊക്കേഷനില് ഷൂട്ട് ചെയ്യുക എന്ന വെല്ലുവിളിയെ ഒരു പരിധി വരെ അതിജീവിക്കാന് മധു നീലകണ്ഠനായിട്ടുണ്ട്. ബാക്ക് ഗ്രൗണ്ട് മ്യൂസികും കഥാപശ്ചാത്തലത്തിനോട് ഇണങ്ങി നില്ക്കുന്നുണ്ട്. Kaanekkaane Movie Review: കണ്ണു നനയിപ്പിക്കും ഈ ചിത്രം കാണെക്കാണെ റിവ്യൂ